**Անաստասիա Յուրևնա Գրեբյոնկինա** (ռուս.՝ Анастасия Юрьевна Гребёнкина, հունվարի 18, 1979(1979-01-18), Մոսկվա, ԽՍՀՄ), գեղասահորդ։ Վազգեն Ազրոյանի հետ ներկայացրել է Հայաստանը 2006 թվականի Ձմեռային օլիմպիական խաղերում և 2005 NHK Trophy արժանացել է բրոնզե մեդալի։

Գործունեություն
---------------

Անաստասիան սահել սկսել է հինգ տարեկան հասակից, սառույցի վրա սկսել է պարել 12 տարեկանից։ 1998 թվականից միջազգային դասի սպորտի վարպետ է։ Մարզվել է Նատալյա Դուբովայի, Սվետլանա Ալեքսեևայի, Նատալյա Լինիչուկի մոտ։

1996-1998 թվականներին Անաստասիան Վազգեն Ազրոյանի հետ հանդես է եկել Ռուսաստանի կազմում։ 1998 թվականի ազգային առաջնությունում գրավել են յոթերորդ տեղը։ Շուտով դուետը բաժանվել է. Անաստասիան հանդես է եկել Վիտալի Նովիկովի հետ, Վազգենը՝ ամերիկուհի Թիֆանի Հեյդենի հետ՝ ներկայացնելով Հայաստանը։

2003 թվականին Անաստասիան և Վազգենը նորից միացել են ու ներկայացրել Հայաստանը։ Տարբեր ժամանակներում մարզվել են Սվետլանա Ալեքսեևայի, Ռոստիսլավ Սինիցինի, Քրիստոֆեր Դինի և Ալեքսեյ Գորշկովի մոտ։ Զույգի վերջին մարզիչն է եղել Ալեքսանդր Ժուլինը։ Զույգը Հայաստանի եռակի չեմպիոն է և գեղասահքի գրան-պրիի առաջին մրցանակակիր (NHK Trophy 2005-ի բրոնզե մեդալ)։

Նրանք Թուրինում անցկացվող օլիմպիական խաղերի մասնակիցներն են, որտեղ զբաղեցրել են 20-րդ տեղը։

2006 թվականին Անտասասիան և Վազգենը, դեռևս որպես գործող գեղասահորդներ, մասնակցել են RTR հեռուստաալիքի «Պարեր սառույցի վրա» հեռուստահաղորդմանը։ Անաստասիան երգիչ Սերգեյ Լազարևի հետ ընդգրկվել է հեռուստանախագծի եզրափակչում։ ISU-ն հավանություն չի տվել գործող մարզիկների մասնակցությանը նմանատիպ հեռուստանախագծերում և նամակ է ներկայացրել, ըստ որի միջազգային մրցումներից հեռացման սպառնալիքի ներքո են գտնվում հեռուստատեսային շոուներին մասնակցող գեղասահորդները, եթե ծրագիրը մրցադատավորական տարրեր է ներառում։

2007 թվականին Անաստասիան նկարահանվել է «Կայսրության աստղը» ֆիլմում՝ մարմնավորելով Ալեքսանդր III-ի կնոջ՝ կայսրուհի Մարիա Ֆեոդորովնայի կերպարը։

2008 թվականի Եվրոպայի առաջնությունում Անաստասիան պարտադիր պարի կատարման ժամանակ վայր է ընկել։ Զույգն ավարտել է ելույթը մի պահ դադարից հետո, բայց հետո հրաժարվել է շարունակել պայքարը։ Դրանից հետո զույգը որոշել է ավարտել սիրողական սպորտային կարիերան։

2008 թվականին Անաստասիան մասնակցել է RTR հեռուստաընկերության «Звёздный лёд» հեռուստաշոուին։ 2009 թվականի վերջում վաճառքի է հանվել Անաստասիայի չմուշկների հեղինակային հավաքածուն։ 2014 թվականին Անաստասիան «Ռուսաստան 2» հեռուստաալիքով մասնակցել է «Дуэль» շոուին։

Անձնական կյանք
--------------

Գրեբյոնկինան ամուսնացել է Յուրի Գոնչարովի հետ։ Ունեն մեկ որդի՝ Իվանը (ծն. 2010. մայիսի 25-ին<: Երեխայի կնքամայրն է եղել Աննա Սեմենովիչը։

Ծանոթագրություններ
------------------

1. ↑  Армянских фигуристов могут дисквалифицировать за участие в «Танцах на льду»
2. ↑  «Анастасия Гребенкина выпускает коллекцию авторских коньков». Արխիվացված է օրիգինալից 2015 թ․ հունվարի 21-ին. Վերցված է 2017 թ․ սեպտեմբերի 14-ին.
3. 1 2  «Фигуристка Анастасия Гребенкина выходит замуж!». Արխիվացված է օրիգինալից 2009 թ․ սեպտեմբերի 12-ին. Վերցված է 2017 թ․ սեպտեմբերի 14-ին.
4. ↑  Анастасия Гребенкина родила сына

Արտաքին հղումներ
----------------

* Профиль пары Гребёнкина/Азроян на сайте ИСУ Արխիվացված 2008-01-12 Wayback Machine
* Интервью с Гребёнкиной и Азрояном на сайте Ноев ковчег(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անաստասիա Գրեբյոնկինա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FSkate.ru · ISU · Olympic Channel · ՄՕԿ |

 |